# David Riesman

### Izvor: Wikipedija

David Riesman (Philadelphia, 22. rujna 1909. - Binghamton, 10. svibnja 2002.), američki sociolog

Bio je profesor i zatim profesor emeritus društvenih znanosti na Sveučilištu Harvard, Cambridge, Massachusetts (Sjedinjene Američke Države). Njegovo najpoznatije djelo je studija o američkm društvu poslije Drugog svjetskog rata The Lonely Crowd: A Study of the Changing American Character (Usamljena gomila; postoji srpski prevod), objavljeno 1950. Tom je studijom postao jedan od najutjecajnijih američkih sociologa druge polovice 20. stoljeća. Sa 1,4 milijuna prodanih primjeraka u SAD, to je najprodavanija sociološka knjiga u povijesti.

## [uredi] Usamljena gomila

Pojam usamljena gomila postao je svojina popularne kulture; pojavio se na naslovnici magazina Time i u pjesmi Boba Dylana. Postao je opća oznaka za otuđenje pojedinca u razvijenom urbanom potrošačkom društvu (kasnije nazvanom post-industrijsko) u kojem raste moć velikih organizacija, država i korporacija, koje upravljaju životima pojedinaca. Riesman je razvio tipologiju psiho-socijalnih stanja pojedinca. U pred-industrijskom društvu pojedinac je usmjeren tradicijom (tradition-directed). Drugi tip osobe usmjeren je iznutra, vrijednostima i navikama koje su mu usađene u djetinjstvu (inner-directed).

Razvijeno postindustrijsko društvo, iako govori o slobodi, stvara novi posve ovisan tip čovjeka, ovisnog o drugima (other-directed type), čiji je život zarobljen uskim i automatiziranim navikama njegova društvenog sloja, statusa, grupe. Kao jedinka, takav je čovjek bespomoćan, usamljen u gomili bezličnih pojedinaca. Riesmanova tipologija postala je vrlo utjecajna za dalja sociološka istraživanja, pa i pomodna među širom publikom.

## [uredi] Podrška Hrvatskoj

Napisao je vrlo pohvalni predgovor za knjigu Tajni rat Srbije, čiji je autor Philip J. Cohen, izdanu 1996.

Povodom izlaska Cohenove knjige, Vasilije Todorović, public affari officer organizacije američkih Srba "SAVA" napisao je Otvoreno pismo profesoru Riesmanu. Zanimljivo ga je pročitati kao primjer upornog ustrajanja srpske propagande na besmislenim preuveličavanjima, nerelevantnim činjenicama i grubim lažima.

## [uredi] Djela

- Usamljena gomila, Beograd: Nolit (biblioteka "Sazvežđa"), 1965.

## [uredi] Vanjske poveznice

- Kratka biografija Davida Riesmana povodom njegove smrti (na engleskom)
- Jedan prikaz o značenju knjige "usamljena gomila" iz 2001. (na engleskom)]

Dobavljeno iz "http://hr.wikipedia.org../../../d/a/v/David_Riesman_75fb.html"

Kategorije: Sociolozi | Američki znanstvenici

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Italiano
- 日本語